**ΨΗΦΙΣΜΑ ΤΗΣ 25-06-2025 ΣΥΝΕΔΡΙΑΣΗΣ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΤΟΥ ΔΗΜΟΥ ΘΕΣΣΑΛΟΝΙΚΗΣ**

**που αφορά στον διορισμό όλων των επιτυχόντων του πρώτου πανελλήνιου γραπτού διαγωνισμού ΑΣΕΠ 2Γ/2022μισθού**

Το Δημοτικό Συμβούλιο εξέδωσε το παρακάτω ψήφισμα

«Το Δημοτικό Συμβούλιο του Δήμου Θεσσαλονίκης εκφράζει την αμέριστη συμπαράστασή του και στηρίζει το δίκαιο αίτημα του Συλλόγου Επιτυχόντων του Πρώτου Πανελλήνιου Γραπτού Διαγωνισμού ΑΣΕΠ για τον διορισμό όλων των επιτυχόντων.

Το Δημοτικό Συμβούλιο αναγνωρίζει ότι η επιτυχία στον Πρώτο Πανελλήνιο Γραπτό Διαγωνισμό του ΑΣΕΠ αποτελεί αποτέλεσμα επίπονης προετοιμασίας και συνιστά μια διαδικασία αξιοκρατική, διαφανή και αδιάβλητη. Η Πολιτεία οφείλει να σεβαστεί το κύρος του θεσμού των γραπτών διαγωνισμών και να δρομολογήσει την εξάντληση της δεξαμενής των επιτυχόντων του Πρώτου Πανελλήνιου Διαγωνισμού, στελεχώνοντας με τον τρόπο αυτό και τις υπηρεσίες των ΟΤΑ.

Η μη άμεση τοποθέτησή τους δημιουργεί αδικία εις βάρος των ίδιων, υπονομεύει το θεσμό του ΑΣΕΠ, και αφήνει σημαντικά κενά σε κρίσιμες δημόσιες υπηρεσίες.

Ζητούμε:

* Τον άμεσο διορισμό όλων των επιτυχόντων του Πρώτου Πανελλήνιου Γραπτού

Διαγωνισμού ΑΣΕΠ 2Γ/2022.

* Την κάλυψη των κενών στους ΟΤΑ ώστε να υπηρετούν τους δημότες τους.
* Τη διασφάλιση της αξιοπιστίας των γραπτών διαγωνισμών και του θεσμού του

ΑΣΕΠ.

Στεκόμαστε στο πλευρό των επιτυχόντων και απαιτούμε από την Πολιτεία να σεβαστεί τον κόπο αυτών των ανθρώπων που αποτελούν το αύριο της δημόσιας διοίκησης.»